paragraph_text: Iz azijske zone kvalifikacija (AFC) na svjetsko prvenstvo 2010. plasirale su se 4 reprezentacije, Australija, Japan, Južna Koreja i Sjeverna Koreja. Natjecalo se 43 momčadi, samo Laos, Brunej i Filipini nisu nastupali. Ovo su bile prve kvalifikacije za svjetsko prvenstvo za Istočni Timor, te prvi put da se Australija natjecala u AFC kvalifikacijama, dosad se natjecala u oceanijskim (OFC) kvalifikacijama.